अपने बाएँ हाथ की अनामिका या रिंग फिंगर को पाँचवी स्ट्रिंग के तीसरे फ्रेट पर रखें।
गिटार बजाने के लिए, पहले पोज़ीशन में आ जाएँ। गिटार को अपने दाहिने पैर के ऊपर रखें। फिर, अपने दाएँ हाथ को और कोहनी को साइड में बाहर रखते हुए, स्ट्रिंग्स पर रखें। अपने बाएँ अंगूठे को फ्रेट बोर्ड के पीछे रखें और हल्के से अपनी उँगलियों को स्ट्रिंग्स पर रखें। अपने अंगूठे को फ्रेट बोर्ड की बीच की हाइट के करीब ही रखें और अपनी कलाई को रिलैक्स रखने की कोशिश करें। फिर, स्ट्रिंग्स सीखें। सबसे ऊपर वाली स्ट्रिंग का नंबर 6, फिर इसके बाद 5,4,3,2, और 1 तक होता है। इनका नाम: E,A,D,G,B, और E भी होता है। आप इसे इस तरह से भी याद रख सकते हैं: एलीफेंट एंड डोंकी ग्रो बिग इयर्स। फिर, गिटार की नेक पर मौजूद नॉब्स से, गिटार को ट्यून करें। एक बार लो वाली E स्ट्रिंग बजाएं और पिच को सुनें, फिर उसे ट्यूनर के साथ कंपेयर करें। स्टैंडर्ड लो E पाने के लिए, ट्यूनर आपको पिच को बढ़ाने या कम करने के बारे में बताएगा। जब तक स्ट्रिंग की पिच ट्यूनर जैसी न हो जाए, तब तक इसी नॉब को घुमाते जाएँ। हर स्ट्रिंग के लिए इसी तरीके को दोहराएँ। अब, बेसिक कॉर्ड, जैसे कि C-कॉर्ड सीखने की कोशिश करें। अपने बाएँ हाथ की अनामिका या रिंग फिंगर को पाँचवी स्ट्रिंग के तीसरे फ्रेट पर रखें। फिर, अपनी माध्यम या मिडिल फिंगर को चौथे स्ट्रिंग के दूसरे फ्रेट पर रखें। अपनी इंडेक्स फिंगर या तर्जनी को दूसरी स्ट्रिंग के पहले फ्रेट पर रखते हुए इसे पूरा करें। C कॉर्ड बजाने के लिए हर एक स्ट्रिंग के साथ में कांटैक्ट बनाते हुए गिटार की पाँचवी स्ट्रिंग से नीचे तक स्ट्रम करें। स्ट्रम करते वक़्त, अपनी कलाई को ढीला रखते हुए कुछ बार ऊपर और नीचे तक स्ट्रम करते हुए प्रैक्टिस करें।